wickkiey/tamil-wikipedia-markdown huggingface dataset:
# Module:Road data/strings/DEU

--[==[  
To inspect the content of this data module, use Special:ExpandTemplates  
and enter the following input text:  

To inspect the content of this data module when editing, enter the following  
into the Debug console:  
local util = require("Module:Road data/util")  
print(util.arrayToString(p))  
To inspect a particular route type, change `p` above to include the route type,  
e.g., `p.I` and `p["US-Hist"]`.  
]==]  

-- Germany  
local DEU = {}  

local util = require("Module:Road data/util")  
util.addAll(DEU, require("Module:Road data/strings/EUR"))  

DEU.E.shield = "European_Road_%route%_number_DE.svg"  
DEU.Elink = "European route E%route% in Germany"  

DEU.A.shield = "Bundesautobahn %route% number.svg"  
DEU.A.abbr = "A %route%" --Autobahn  
DEU.A.name = "Federal Motorway %route%"  
DEU.A.link = "Bundesautobahn %route%"  
DEU.A.color = "autobahn"  
DEU.A.translation = "Bundesautobahn %route%"  
DEU.A.lang = "de"  

DEU.B.shield = "Bundesstraße %route% number.svg"  
DEU.B.abbr = "B %route%" --Bundestraße  
DEU.B.name = "Federal Highway %route%"  
DEU.B.link = "Bundesstraße %route%" --Bundestraße  
DEU.B.color = "DEU-B"  
DEU.B.translation = "Bundesstraße %route%"  
DEU.B.lang = "de"  

DEU.L.abbr = "L%route%" --Landesstraße  
DEU.L.name = "State Highway %route%"  
DEU.L.translation = "Landesstraße %route%"  
DEU.L.lang = "de"  

DEU.K.abbr = "K%route%" --Kreisstraße  
DEU.K.name = "County Highway %route%"  
DEU.K.translation = "Kreisstraße %route%"  
DEU.K.lang = "de"  

DEU.Scenic = {  
shield = '',  
name = "%route%",  
link = '',  
abbr = "%route%",  
browse = '',  
color = "DEU-scenic"  
}  
return DEU
# Module:Road data/strings/EUR

-- Europe  
local EUR = {}  

local util = require("Module:Road data/util")  
local format = mw.ustring.format  

-- European roads  
EUR.E = {  
shield = "Tabliczka E%route%.svg",  
name = "E%route%",  
link = "European route E%route% [dab||(%dab%)|]",  
abbr = "E%route%",  
color = "EUR",  
}  

-- Most common road types in Europe  
for _,type in ipairs({"A", "B", "D", "G", "H", "K", "L", "M", "N", "O", "P", "R", "S", "T", "V"}) do  
EUR[type] = {  
shield = "",  
name = type .." %route%",  
link = "",  
abbr = type .." %route%",  
}  
end  

local transEuropean = {  
["1"] = 'Baltic–Adriatic Corridor',  
["2"] = 'North Sea–Baltic Corridor',  
["3"] = 'Mediterranean Corridor',  
["4"] = 'Oreient/East–Med Corridor',  
["5"] = 'Scandinavian–Mediterranean Corridor',  
["6"] = 'Rhine–Alpine Corridor',  
["7"] = 'Atlantic Corridor',  
["8"] = 'North Sea–Mediterranean Corridor',  
["9"] = 'Rhine–Danube Corridor',  

}  

EUR["TEN-T"] = {  
shield = '',  
shieldmain = '',  
name = transEuropean,  
link = transEuropean,  
abbr = transEuropean,  
color = "EUR",  
}  

EUR.road = {  
shield = '',  
shieldmain = '',  
name = "%route%",  
link = '',  
abbr = "%route%",  
browse = '',  
}  

return EUR
# தேசிய நெடுஞ்சாலை 149ஆ (இந்தியா)



**தேசிய நெடுஞ்சாலை 149ஆ**, பொதுவாக **தே. நெ. 149ஆ** என்று அழைக்கப்படுகிறது. இது இந்தியாவில் உள்ள ஒரு தேசிய நெடுஞ்சாலையாகும். தேசிய நெடுஞ்சாலை 149ஆ இந்தியாவின் சத்தீசுகர் மாநிலத்தைக் கடந்து செல்கிறது.  

## பாதை
சரகோன், சம்பா, கோர்பா, சூரி, கட்கோரா.  

## சந்திப்புகள்

: சாராகான் அருகில் முனையம்.  
: அர்கா அருகில்  
: கத்கோரா அருகில் முனையம்
# கொட்டில்பாடு

**கொட்டில்பாடு**(*Kottilpadu*), இந்தியாவின் தமிழ்நாடு மாநிலத்தில் கன்னியாகுமரி மாவட்டம், கல்குளம் வட்டத்தில் இருக்கும் ஒருநெய்தல் கிராமம் ஆகும்.  
## அமைவிடம்
கன்னியாகுமரி மாவட்டத்தின் தலைநகரான நாகர்கோவிலில் இருந்து இராஜாக்கமங்கலம்- மண்டைக்காடு-வழியாக குளச்சல் செல்லும் பிரதான சாலையில் சுமார் 20 கிலோ மீட்டர் தொலைவில் இக்கிராமம் அமைந்துள்ளது. தெற்கே அரபிக்கடல் கிழக்கே மண்டைக்காடு மேற்கே குளச்சல் இந்த கிராமத்தின் எல்லைகளாக உள்ளது.  

## கல்வி
இந்த கிராமத்தைச் சேர்ந்த பெரும்பாலான மாணவர்கள் பக்கத்து நகரான குளச்சலில் உள்ள புனித மரியன்னை மேல்நிலைப் பள்ளி, குளச்சல் க்குச் சென்று படிக்கிறார்கள்.  
## முக்கியத் தொழில்
மீன்பிடித்தல் இந்த கிராமத்தின் முதன்மையான மற்றும் முக்கியமான தொழிலாகும்.  
## சுனாமி மற்றும் கடலோர அரிப்பு
2004 ஆம் ஆண்டு ஏற்பட்ட சுனாமி இக்கடலோர கிராமத்தில் ஏராளமான உயிர்களைக் கொன்றதுடன் பல குடும்பங்களின் வாழ்வாதாரத்தை சிதைத்தது.குளச்சல் மீன்பிடி துறைமுகத்திற்கு அருகில் அமைந்துள்ள இந்த கிராமம், ஒவ்வொரு ஆண்டும் மே முதல் ஆகத்து வரை கடல் கொந்தளிப்பால் பாதிக்கப்படுகிறது.இது கடல் அரிப்பை ஏற்படுத்துகிறது.இதனால் கடல் நீர் அவர்களின் வீடுகளுக்குள் புகுந்து, வீடுகளை வெள்ளத்தில் மூழ்கடிக்கிறது. கடலோர அரிப்பைத் தடுக்க நிரந்தர தீர்வு இக்கிராமத்தின் முக்கிய தேவைகளுள் ஒன்றாக உள்ளது.
# மேற்கு நுசா தெங்காரா


**மேற்கு நுசா தெங்காரா**; (ஆங்கிலம்: *West Nusa Tenggara*; இந்தோனேசியம்: *Nusa Tenggara Barat*) என்பது இந்தோனேசியா, சுண்டா தீவுகளில் உள்ள ஒரு மாநிலம்; இதன் தலைநகரம் மாதரம். இது சுண்டா தீவுகளின் மேற்குப் பகுதியை உள்ளடக்கியது. ஆனால் அதில் பாலி சேர்க்கப்படவில்லை. ஏனெனில் பாலி என்பது தனி ஒரு மாநிலம் ஆகும்.  

இந்த மாநிலத்தின் பரப்பளவு 19,675.89 கிமீ<sup>2</sup> (7,596.90 சதுர மைல்) ஆகும். இது இரண்டு முக்கிய தீவுகளைக் கொண்டுள்ளது; அதாவது லோம்போக் தீவு; சும்பாவா தீவு; மற்றும் பல சிறிய தீவுகள்.  

இந்த மாநிலத்தில் உள்ள இரண்டு தீவுகள்; மேற்கில் அதிக மக்கள் தொகை கொண்ட லோம்போக் தீவு; கிழக்கில் மிகக் குறைந்த மக்கள் தொகை கொண்ட சும்பாவா தீவு ஆகும். லோம்போக்கில் உள்ள மாதரம், மாநிலத்தின் தலைநகரம்; மற்றும் மிகப்பெரிய நகரமாகும். இந்த மாநிலம் மேற்கில் பாலி தீவுடனும், கிழக்கில் கிழக்கு நுசா தெங்காராவுடனும் கடல் எல்லைகளைப் பகிர்ந்து கொள்கிறது.  

## புவியியல்

புவியியல் ரீதியாக, **மேற்கு நுசா தெங்காரா** மாநிலம், குறிப்பாக மேற்கு மற்றும் தெற்கு லோம்போக்கில் ஒரு தட்டையான கடற்கரைப் பகுதியாகவும்; மாநிலத்தின் மிக உயரமான மலையான 3,726 மீட்டர் உயரமுள்ள ரிஞ்சனி மலையை உள்ளடக்கிய ஒரு மலைப் பகுதியாகவும் பிரிக்கப்பட்டுள்ளது.  

ரிஞ்சனி மலை ஒரு செயல்நிலை எரிமலையாகவும், மிகவும் பிரபலமான இயற்கைச் சுற்றுலா தலங்களில் ஒன்றாகவும் விளங்குகிறது. சும்பாவா தீவில், அதன் நிலப்பரப்பு மிகவும் மாறுபட்டது; செங்குத்தான மலைகளும் மற்றும் கிழக்கில் வறண்ட புல்வெளிகளும் உள்ளன.  

### உள்ளூர் பழக்கவழக்கங்கள்

இந்த மாநிலம் சுமார் 5.6 மில்லியன் மக்கள்தொகையைக் கொண்டுள்ளது. பெரும்பாலான மக்கள் கடலோரப் பகுதிகளிலும், லோம்போக் தீவில் அமைந்துள்ள மாகாணத் தலைநகரான மாதரம் போன்ற பெரிய நகரங்களிலும் வாழ்கின்றனர்.  

மேற்கு நுசா தெங்காரா மாநிலம், லோம்போக்கில் சசாக் கலாசாரத்திற்கும்; சும்பாவாவில் சமாவா மற்றும் எம்போஜோ கலாசாரத்திற்கும் பெயர் பெற்றது. இந்த இரு இடங்களும் இன்னும் தங்கள் உள்ளூர் பழக்கவழக்கங்களையும் கலைகளையும் பேணி வருகின்றன.  

### பவளப்பாறைகள்

மேற்கு நுசா தெங்காரா மாநிலம் அதன் இயற்கை சூழலுக்கும் பெயர் பெற்றது. லோம்போக்கில் உள்ள கூத்தா கடற்கரை *(Kuta Beach);* மற்றும் சும்பாவாவில் உள்ள லேக்கி கடற்கரை *(Lakey Beach)* போன்ற இடங்களுக்குப் பிரபலமானது.  

லோம்போக் கடற்கரையில் அமைந்துள்ள கிலி தீவுகள் *(Gili Islands),* இந்தோனேசியாவின் மிகவும் பிரபலமான சுற்றுலா தலங்களில் ஒன்றாகும், அவை தெளிவான கடல் நீர் மற்றும் பவளப்பாறைகளுக்கு பெயர் பெற்றவை.  

## பீமா சுல்தானகம்

கடற்கரை சுற்றுலாவைத் தவிர, மேற்கு நுசா தெங்காராவில் பாரம்பரிய சசாக் கட்டிடக்கலை மற்றும் வாழ்க்கை முறையைப் பராமரிக்கும் இடங்களும் உள்ளன. லோம்போக்கில் சேட் கிராமம் *(Sade Village)*, பண்பாட்டு வரலாற்றுத் தளமாக அறியப்படுகிறது.  

சும்பாவாவில் உள்ள பீமா சுல்தானகத்தின் *(Bima Sultanate)* பண்டைய அரண்மனைகளும் சேட் கிராமத்தில் உள்ளன.  

## காலநிலை

காலநிலையைப் பொறுத்தவரை, மேற்கு நுசா தெங்காரா இரண்டு முக்கிய பருவங்களைக் கொண்ட வெப்பமண்டல காலநிலையைக் கொண்டுள்ளது; அதாவது நவம்பர் முதல் மார்ச் வரை நீடிக்கும் மழைக்கால;ம் மற்றும் ஏப்ரல் முதல் அக்டோபர் வரை வறண்ட காலம்.  

அதன் புவியியல் அமைப்பின் காரணமாக, மேற்கு நுசா தெங்காராவின் பல பகுதிகள், குறிப்பாக சும்பாவாவின் கிழக்குப் பகுதி, குறைந்த மழைப்பொழிவுடன் நீண்ட வறண்ட காலத்தை அனுபவிக்கின்றன. எனவே இந்தப் பகுதி வறண்டதாகவும் தரிசாகவும் இருக்கின்றன.  

## காட்சியகம்

-
# மறைநிலை ஒளிப்படவியல்

இரகசியமாக எடுக்கப்பட்ட காணொளியில் இருந்து எடுக்கப்பட்ட ஒரு ஒளிப்படம், தாலிபான் உறுப்பினர்கள் ஒரு பெண்ணை பொது இடத்தில் அடிப்பதைக் காட்டுகிறது.]]  
**மறைநிலை ஒளிப்படவியல்** அல்லது **இரகசிய ஒளிப்படம் எடுத்தல்** *(Secret photography)* என்பது ஒரு படம் அல்லது நிகழ்படப் பதிவு சாதனத்தைப் பயன்படுத்தி, வேண்டுமென்றே ஒளிப்படம் எடுக்கப்படுகிறது அல்லது படமாக்கப்படுகிறது என்பதை அறியாத ஒருவரை ஒளிப்படம் எடுப்பது அல்லது படம் பிடிப்பது ஆகும். இது சில நேரங்களில் புதைவாக, அதாவது திருட்டுத்தனமான ஒளிப்படவியல் *(covert photography)* என்றும் அழைக்கப்படுகிறது.  

## பயன்கள்
ஒரு நபர் பல்வேறு சூழ்நிலைகளில் ஒளிப்படம் எடுக்கப்படுவதை அறிந்திருக்காமல் இருக்கலாம், அவை:  

- பொது மற்றும் தனியார் பகுதிகளில் நிலையான அல்லது இடப்பெயர்ச்சித் தன்மையுள்ள மூடிய-மின்சுற்று தொலைக்காட்சி கண்காணிப்பு.
- பிரபலங்களை ஒளிப்படக் கலைஞர்களால் பின்தொடர்தல், (பப்பராத்சி போன்று).
- புலனாய்வு பத்திரிகையில் மறைக்கப்பட்ட ஒளிப்படக்கருவியை பயன்படுத்துதல்.
- தொழில்துறைகளை உளவு பார்க்கும்போது.
- காவல்துறை அல்லது தனியார் புலனாய்வாளர்களால் உளவுத்துறை சேகரிக்கும் போது.
- தொழிலாளியின் இழப்பீட்டு கோரிக்கை தீர்ப்பின் விசாரணை கட்டத்தின் போது.
- கண்காணிப்பாளர்களால்.
- அரசியல் எதிர்ப்பாளர்கள் அல்லது ஆர்வலர்களால்.
- இனவியல் ஆய்வாளர்கள் அல்லது பங்கேற்பாளர் பார்வையாளர் சமூகவியலாளர்கள் போன்ற கல்வியாளர்களால்.
- ஒரு குறும்புத்தனமாக, எ.கா. ஒரு நண்பரின் திறன்பேசியிலிருந்து.
- பாலியல் அல்லது பிற நோக்கங்களுக்காக பார்வை மோகம் கொண்டவர்களால் 1900 களில் வாக்குரிமை இயக்கம் குறித்த உளவுத்துறை சேகரிப்பிலிருந்து ஐக்கிய இராச்சியம் காவல்துறையினரால் இது பயன்படுத்தப்பட்டு வருகிறது.
# மண்டல் (ஆந்திரம் மற்றும் தெலங்கானா)

**மண்டல்**, ஒருங்கிணைந்த ஆந்திரப் பிரதேசத்தின் முதலமைச்சராக இருந்த என். டி. ராமராவ் ஆட்சிக் காலத்தில், 25 மே 1985 அன்று மண்டல் நிர்வாக அலகு தோற்றுவிக்கப்பட்டது. தற்போது மண்டல்கள் அமைப்பு தற்கால ஆந்திரப் பிரதேசம் மற்றும் தெலங்கானாவில் மட்டும் செயல்படுகிறது. இதனால் தாலுக்கா அலுவலகங்கள் ஒழிக்கப்பட்டது. இம்மண்டல்கள் மாவட்ட ஆட்சித் தலைவரின் கீழ் இயங்கும். தற்போது ஆந்திரப் பிரதேசத்தில் 679 மண்டல்களும் ; தெலங்கானாவில் 612 மண்டல்களும் செயல்பாட்டில் உள்ளது..  
## வரலாறு
ஒருங்கிணைந்த ஆந்திரப் பிரதேசத்தின் முதலமைச்சராக இருந்த என். டி. இராமராவ் ஆட்சியின் போது, பெரிய நிலப்பரப்பளவுகளுடன் செயல்பட்ட தாலுக்கா மற்றும் ஊராட்சி ஒன்றிய அமைப்புகளை கலைத்து விட்டு, பொதுமக்கள் எளிதாக அனுகும் வகையில் சிறிய பரப்பளவில் செயல்படும் மண்டலங்கள் நிறுவப்பட்டது. இதன் மூலம் மண்டல் அலுவலகம் நவீனமயமாக்குதல், பதிவுகளை வைத்திருத்தல் மற்றும் பஞ்சாயத்து ராஜ் அமைப்பை மேலும் பரவலாக்கப்பட்டது.
# தாமரை (தொலைக்காட்சித் தொடர்)



**தாமரை** என்பது சன் தொலைக்காட்சியில் ஏப்ரல் 7, 2025 முதல் திங்கள் முதல் சனி வரை காலை 11 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது அண்ணன் தங்கச்சி பாசத்தை அடிப்படையாக வைத்து இயக்குநர் 'எம்.இனியன் தினேஷ்' என்பவர் இயக்க, சன் என்டர்டெயின்மெண்ட் மற்றும் சித்திரம் இசுடியோசு நிறுவனங்கள் இணைத்து தயாரித்துள்ளது.  

இந்த தொடரில் நிரோஷா, அருண் கார்த்தி  
,சுர்ஜித் குமார், ஆகியோர் முன்னணி கதாபாத்திரத்தில் நடிக்கின்றனர்.
# சிபி நகரம்


**சிபி நகரம்** (*Sibi*), பாகிஸ்தான் நாட்டின் பலூசிஸ்தான் மாகாணத்தில் அமைந்த சிபி மாவட்டம் மற்றும் சிபி வருவாய் வட்டத்தின் நிர்வாகத் தலைமையிடம் மற்றும் நகரம் ஆகும்.சிபி நகரம், மாகாணத் தலைநகரான குவெட்டாவிற்கு தென்கிழக்கே 184.5 கிலோ மீட்டர் தொலைவில் உள்ளது. போலன் கணவாய் பகுதியில் அமைந்த இந்நகரத்தின் அதிகபட்ச கோடைக்கால வெப்பம் 52.6 °C (126.7 °F) வரை இருக்கும்.  
## மக்கள் தொகை பரம்பல்
2017ஆம் ஆண்டின் பாகிஸ்தான் மக்கள் தொகை கணக்கெடுப்பின்படி, சிபி நகரத்தின் மக்கள் தொகை 64,674 ஆகும். . இந்நகரத்தில் பெரும்பாலான மக்கள் பலூச்சி மொழி மற்றும் சிந்தி மொழிகள் பேசுகின்றனர். மேலும் சிறுபான்மையாக சராய்கி மொழி, பஷ்தூ மொழிகள் பிராகுயி மொழிகள் பேசப்படுகிறது. இந்நகரத்தில் பெரும்பாலான மக்கள் இசுலாம் சமயத்தினர். இந்து மற்றும் சீக்கியர்கள் மிகச்சொற்பமாக உள்ளனர்.  
## போக்குவரத்து
### இருப்புப் பாதை

குவெட்டா- பெசாவர் நகரங்களை இணைக்கும் இருப்புப் பாதை சிபி நகரத்தின் வழியாகச் செல்கிறது. சிபி நகரம் வழியாகச் செல்லும் ஜாபர் எக்ஸ்பிரஸ், குவெட்டா, இராவல்பிண்டி,.இஸ்லாமாபாத் மற்றும் பெசாவர் நகரங்களை இணைக்கிறது.  

## தட்ப வெப்பம்

## இதனையும் காண்க
- சிபி மாவட்டம்
# இரா. நாறும்பூநாதன்



**இரா. நாறும்பூநாதன்** (*R. Narumboonathan*) என அறியப்படும் **இராமகிருஷ்ணன் நாறும்பூநாதன்** (27 ஆகத்து 1960 -16 மார்ச்சு 2025) ஒரு தமிழ்நாட்டு எழுத்தாளர் ஆவார். இவர் தமிழ்நாடு முற்போக்கு எழுத்தாளர்கள் சங்கத்தின் மாநிலத் துணைச்செயலாளராக செயலாற்றியவர்.  

## இளமையும் பணியும்
தமிழ்நாட்டின் இன்றைய தூத்துக்குடி மாவட்டம் கழுகுமலையில் சண்முகத்தம்மாள் - தமிழாசிரியர் இராமகிருஷ்ணன் இணையரின் மகனாக 27 ஆகத்து 1960ஆம் நாளன்று பிறந்தார். கோவில்பட்டியில் பள்ளிக் கல்வியினை முடித்த இவர், கணிதத்தில் இளமறிவியல் பாடத்தினை சிவகாசி அய்ய நாடார் ஜானகியம்மாள் கல்லூரியிலும், முது அறிவியல் கணிதப் பாடத்தினை கோவில்பட்டி ஜி. வெங்கடசாமி நாயுடு கல்லூரியிலும் முடித்தார். இதன் பின்னர் பாரத ஸ்டேட் வங்கியில் 33 ஆண்டுகள் பணியாற்றி விருப்ப ஓய்வு பெற்றார்.  

## தமிழ்ப் பணி
நாறும்பூநாதன் தமிழ் இலக்கிய நாவல்கள், சிறுகதைகள், கட்டுரைகள், கவிதைகள் என எழுதியுள்ளார்.  
- கனவில் உதிர்ந்த பூ (சிறுகதைகள்)
- ஜமீலாவை எனக்கு அறிமுகப்படுத்தியவன் (சிறுகதைகள்)
- கடன் எத்தனை வகைப்படும் (கட்டுரை)
- ஒரு தொழிற்சங்கப் போராளியின் டைரிக் குறிப்புகள் (கட்டுரை)
- வங்கி ஊழியர் டைரி (கட்டுரை)
- கண் முன்னே விரியும் கடல் (முகநூல் தொகுப்பு)
- யானை சொப்பனம் (முகநூல் தொகுப்பு)
- ஒரு பாடல் ஒரு கதை (திரைப்படப் பாடல்கள் குறித்தது)
- தட்டச்சு காலக் கனவுகள் (குறுநாவல்)
- திருநெல்வேலி (வரலாறு)
- நீர்-நிலம்-மனிதர்கள் (வரலாறு)

## விருது
தமிழக அரசு நாறும்பூநாதனின் தமிழ்ப் பணியினைப் பாராட்டி 2022ஆம் ஆண்டிற்கான உ. வே. சா. விருதினை வழங்கியது.  

## மறைவு
உடல் நலக்குறைவு காரணமாகச் சிகிச்சை பெற்றுவந்த நாறும்பூநாதன் 16 மார்ச்சு 2025 அன்று திருநெல்வேலி மாவட்டம் பாளையங்கோட்டை நகரில் தன் 65-ஆம் அகவையில் காலமானார்.
# மாதா சட்டமன்றத் தொகுதி


**மாதா சட்டமன்றத் தொகுதி** (Madha Assembly Constituency) என்பது தென்னிந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது சோலாப்பூர் மாவட்டத்தில் அமைந்துள்ளது.  
## சட்டமன்ற உறுப்பினர்கள்
| 1957 | கண்பத் சோனாவனே | இந்திய தேசிய காங்கிரசு</br> |  |
| --- | --- | --- | --- |
| 1962 | காசிநாத் அசுவரே |  |  |
| 1967 | சம்பத்ராவ் பாட்டீல் | இந்திய விவசாயிகள் மற்றும் தொழிலாளர் கட்சி</br> |  |
| 1972 | விட்டல்ராவ் சிண்டே | இந்திய தேசிய காங்கிரசு</br> |  |
| 1978 | கிருசுணாராவ் பர்பத் | சுயேச்சை |  |
| 1980 | தனாஜிராவ் சாத்தே | இந்திய தேசிய காங்கிரசு (இ) |  |
| 1985 | பாண்டுரங் பாட்டீல் | சுயேச்சை |  |
| 1990 | இந்திய தேசிய காங்கிரசு</br> |  |  |
| 1995 | பாபன்ராவ் விட்டல்ராவ் சிண்டே | சுயேச்சை |  |
| 1999 | தேசியவாத காங்கிரசு கட்சி</br> |  |  |
| 2004 |  |  |  |
| 2009 |  |  |  |
| 2014 |  |  |  |
| 2019 |  |  |  |
| 2024 | அபிஜீத் தனஞ்சய் பாட்டீல் | தேசியவாத காங்கிரசு கட்சி (சரத்சந்திர பவார்)</br> | } |
## தேர்தல் முடிவுகள்
### 2024
# பிக்கரிங்கைட்டு



**பிக்கரிங்கைட்டு** (*Pickeringite*) என்பது MgAl<sub>2</sub>(SO<sub>4</sub>)<sub>4</sub>·22(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மக்னீசியம் அலுமினிய சல்பேட்டு கனிமமாக இது வகைப்படுத்தப்படுகிறது. ஆலோடிரைகைட்டு கனிமத்துடன் ஒரு வரிசைத் தொடரையும் உருவாக்குகிறது.  

பன்னாட்டு கனிமவியல் சங்கம் பிக்கரிங்கைட்டு கனிமத்தை Pkg என்ற குறியீட்டால் அடையாளப்படுத்துகிறது.  

அலுமினியம் நிறைந்த பாறைகள் மற்றும் நிலக்கரி மடிப்புகளில் பைரைட்டின் மாற்றப் பொருளாக பிக்கரிங்கைட்டு உருவாகிறது. வறண்ட பகுதிகளில் பைரைட்டு நிறைந்த நீர் வெப்ப தாது படிவுகளிலும் காணப்படுகிறது. எரிமலை வாய்கள் மற்றும் குகைகளில் பிக்கரிங்கைட்டு காணப்படுகிறது. கலினைட்டு, அலுனோச்சென் , எப்சோமைட்டு, மெலண்டரைட்டு, கோபியாபைட்டு மற்றும் ஜிப்சம் ஆகியவற்றுடன் சேர்ந்து காணப்படுகிறது.  

முதன்முதலில் 1844 ஆம் ஆண்டில் சிலியின் தாரபாகா பிராந்தியத்தின் இக்விக் மாகாணத்தின் பம்பா டெல் தமருகலின் பீடபூமியில் தொல்லியல் தளமான செரோசுபின்டடோசில் கண்டுபிடிக்கப்பட்டு விவரிக்கப்பட்டது. அமெரிக்க மொழியியலாளர் மற்றும் தத்துவவியலாளர் இயான் பிக்கரிங் (1777–1846) நினைவாகப் பெயரிடப்பட்டது.
# சிந்தியா ஜெர்மானோட்டா


**சிந்தியா லூயிஸ் ஜெர்மானோட்டா** (*Cynthia Louise Germanotta*) (பிறப்பு: ஆகஸ்ட் 30,1954) அமெரிக்காவைச் சேர்ந்த தொண்டுப் பணிகளைச் செய்பவரும், ஆர்வலரும் மற்றும் தொழில் முனைவோரும் ஆவார். இவர் தனது மகளும் பாடகியுமான லேடி காகாவுடன் இணைந்து 2012 இல் நிறுவிய *பார்ன் திஸ் வே* அறக்கட்டளையின் தலைவராக உள்ளார்.  

## இளமை வழ்க்கை
சிந்தியா, ஆகஸ்ட் 30,1954 அன்று மேற்கு வர்ஜீனியாவில் சிந்தியா லூயிஸ் பிஸ்ஸெட் என்ற பெயரில் பிறந்தார். பாடகரான இவரது தந்தை பால் டக்ளஸ் பிஸ்ஸெட் வாகனக் காப்பீட்டு நிறுவனத்தின் முகவர். சிந்தியா தனது தாயார் மூலம் இத்தாலிய வம்சாவளியைச் சேர்ந்தவர். மேலும் தனது தந்தை மூலம் இசுக்கொட்லாந்து, ஆங்கிலம் மற்றும் ஜெர்மன் வம்சாவளியை சேர்ந்தவர். இவருக்கு பால் என்ற ஒரு மூத்த சகோதரரும் செரில் ஆன் என்ற ஒரு தங்கையும் உள்ளனர்.  

மேற்கு வர்ஜீனியாவின் கிளென் டேலில் உள்ள ஜான் மார்ஷல் உயர்நிலைப் பள்ளியில் சிந்தியா பட்டம் பெற்றார்.  

சிந்தியா, வெரிசோனில் விற்பனை மற்றும் நிர்வாகத்தில் தொலைத்தொடர்பு நிர்வாகியாக பணியாற்றினார்.  

சிந்தியா ஜெர்மானோட்டா ரொனால்ட் ஓ. பெரல்மேன் இதய நிறுவனத்தின் இதய ஆரோக்கியத்திற்கான மகளிர் அமைப்பின் வழக்கறிஞராக உள்ளார். மேலும், நெப்ராஸ்கா-லிங்கன் பல்கலைக்கழகத்தில் அதிகாரமளித்தல் முன்முயற்சியின் குழுவில் பணியாற்றுகிறார். இவர் கொலம்பஸ் குடிமக்கள் அறக்கட்டளையின் பெண்கள் துணைக் குழுவிலும் பணியாற்றினார். இதற்காக இவர் 2015 இல் மனிதாபிமான விருதைப் பெற்றார். 2016 ஆம் ஆண்டு நிலவரப்படி, பார்சன்ஸ் கலை மற்றும் வடிவமைப்பு கல்லூரியின் ஆட்சிமன்றக் குழுவில் உறுப்பினராக பணியாற்றுகிறார். மே 20,2019 அன்று, ஐக்கிய நாடுகள் அவையின் உலக சுகாதார அமைப்பு, மனநலத்திற்கான தூதராக நான்கு புதிய நல்லெண்ண தூதர்களில் ஒருவராக ஜெர்மானோட்டா இருப்பார் என்று அறிவித்தது.  

## சொந்த வாழ்க்கை
சிந்தியா ஜெர்மானோட்டா இணைய தொழில்முனைவோர் மற்றும் உணவக உரிமையாளரான ஜோசப் ஜெர்மானோடாவை மணந்தார். இந்த தம்பதியினருக்கு லேடி காகா மற்றும் நடாலி என இரு குழந்தைகள் பிறந்தனர். கத்தோலிக்கரான இவர் நியூயார்க் நகரில் உள்ள புனித திருச்சபையில் ஒரு திருச்சபை உறுப்பினராக உள்ளார். 2017 ஆம் ஆண்டில், இவர் *காகா: ஃபைவ் ஃபுட் டூ* என்ற ஆவணப்படத்தில் தோன்றினார்.
# பார்சி சட்டமன்றத் தொகுதி


**பார்சி சட்டமன்றத் தொகுதி** (Barshi Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது உஸ்மானாபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது சோலாப்பூர் மாவட்டத்தில் அமைந்துள்ளது.  

## சட்டமன்ற உறுப்பினர்கள்
| 1952 | துளசிதாஸ் ஜாதவ் | இந்திய விவசாயிகள் மற்றும் தொழிலாளர் கட்சி</br> |  |
| --- | --- | --- | --- |
| நரசிங் தேசமுக் |  |  |  |
| 1957 | சிவாஜி ஆர்யா | இந்திய தேசிய காங்கிரசு</br> |  |
| 1962 | சைலஜா சிதோல் |  |  |
| 1967 |  |  |  |
| 1972 | சைலஜா சிதோல் |  |  |
| 1978 | கிருசுணாராவ் தேசமுக் |  |  |
| 1980 | பாபுராவ் நர்கே | இந்திய தேசிய காங்கிரசு (இ) |  |
| 1985 | திலீப் கங்காதர் சோபால் | இந்திய காங்கிரசு (சோசலிஸ்ட்) |  |
| 1990 | இந்திய தேசிய காங்கிரசு</br> |  |  |
| 1995 | சுயேச்சை |  |  |
| 1999 | தேசியவாத காங்கிரசு கட்சி</br> |  |  |
| 2004 | ராசேந்திர ராவத் | சிவ சேனா |  |
| 2009 | திலீப் கங்காதர் சோபால் | சுயேச்சை |  |
| 2014 | தேசியவாத காங்கிரசு கட்சி</br> |  |  |
| 2019 | ராஜேந்திர ராவத் | சுயேச்சை |  |
| 2024 | திலீப் கங்காதர் சோபால் | [[சிவ சேனா (உத்தவ் பாலசாகேப் தாக்கரே) | } |

## தேர்தல் முடிவுகள்
### 2024
# இரெகானா கத்தூன்


**இரெகான் கத்தூன்** (*Rehana Khatoon*) (பிறப்பு: ஆகஸ்ட் 30,1948) ஓர் இந்திய அறிஞரும், பாரசீக மொழி ஆசிரியரும், தில்லி பல்கலைக்கழகத்தின் பாரசீகத் துறையின் முன்னாள் தலைவரும் மற்றும் பாரசீக மொழி மற்றும் இலக்கிய கலைக்களஞ்சியத்தின் (இந்தியா மற்றும் பாக்கித்தான்) ஆசிரியரும் ஆவார். பாரசீக மொழி மற்றும் இலக்கியத்தைப் பரப்புவதில் இவர் செய்த பங்களிப்புகளுக்காக, 2014 ஆம் ஆண்டில், இந்திய அரசால் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது. இந்த விருது பெற்ற அலிகர் முஸ்லிம் பல்கலைக்கழகத்தின் முதல் பெண் முன்னாள் மாணவி ஆவார்.  

## வாழ்க்கை
இரெகானா கத்தூன் 30 ஆகஸ்ட் 1948 அன்று, இந்தியாவின் உத்தரப் பிரதேசத்திலுள்ள அலிகர் நகரில், பாரசீக மொழியின் புகழ்பெற்ற அறிஞரும் பத்மசிறீ விருது வென்றவருமான மறைந்த பேராசிரியர் நசீர் அகமதுக்கு பிறந்தார். தனது தந்தையால் ஈர்க்கப்பட்ட இரெகானா, 1973 இல் பாரசீக மொழியில் முதுகலைப் பட்டம் பெற்றார். அதைத் தொடர்ந்து 1975 இல் முதுதத்துவமாணி பட்டம் பெற்றார். ஐந்து ஆண்டுகளுக்குப் பிறகு, 1980 இல், அலிகர் முஸ்லிம் பல்கலைக்கழகத்தில் முனைவர் பட்டமும் பெற்றார். அதைத் தொடர்ந்து, இவர் பல்கலைக்கழக மானியக் குழுவின் உதவித்தொகையைப் பெற்றார். மேலும் உதவித்தொகையின் கீழ் ஒரு ஆராய்ச்சிக் கூட்டாளியாக தனது வாழ்க்கையைத் தொடங்கினார். தனது பதவிக்காலத்தில், பல்கலைக்கழகத்தில் இத்தாலிய மாணவர்களுக்கான நவீன பாரசீகத்தில் தீவிர பாடத்திட்டத்தின் இயக்குநராகவும் பணியாற்றினார். தில்லி பல்கலைக்கழகத்திற்கும் ரோம் லா சபியென்ஸா பல்கலைக்கழகத்திற்கும் இடையிலான புரிந்துணர்வு ஒப்பந்தத்திற்கு பங்களித்தார். இவர் புது தில்லியில் உள்ள அறிஞர் சங்கத்தின் துணைத் தலைவராகவும், 2007 மற்றும் 2008 ஆம் ஆண்டுகளில் அலிகர் முஸ்லிம் பல்கலைக்கழகத்தில் வருகை தரும் உறுப்பினராகவும் இருந்தார். கலிப் நிறுவனம், அமீர் குஸ்ராவ் சங்கம், துணைக் கண்டத்தின் பாரசீக கலைக்களஞ்சியம் மற்றும் அஞ்சுமன் தாரிகி உருது போன்ற மன்றங்களின் அமைப்புகளின் உறுப்பினராகவும் பணியாற்றியுள்ளார்.  

கலிப் நிறுவனம், அமீர் குஸ்ராவ் சங்கம், ‘துணைக் கண்டத்தின் பாரசீக கலைக்களஞ்சியம்’ மற்றும் ‘அஞ்சுமான் தர்ரிகி உருது’ போன்ற மன்றங்களின் அமைப்புகளிலும் உறுப்பினராக பணியாற்றியுள்ளார்.  
- சர் சையத் விருது-2011
- பக்ருதீன் அலி அகமது கலிப் விருது-கலிப் நிறுவனம், புது தில்லி-2002
# இராதிகா ஹெர்ஸ்பெர்கர்


**இராதிகா ஹெர்ஸ்பெர்கர்** (*Radhika Herzberger)* என்கிற ஜெயகர் (பிறப்பு 1938) ஓர் இந்திய எழுத்தாளரும், கல்வியாளரும் மற்றும் சமசுகிருதம் மற்றும் இந்தியவியல் அறிஞரும் ஆவார். ஆந்திரப் பிரதேசத்தின் சித்தூர் மாவட்டத்திலுள்ள இரிஷி பள்ளத்தாக்கு பள்ளியில் வசிக்கும் இவர், 1920களில் ஜிட்டு கிருஷ்ணமூர்த்தியால் நிறுவப்பட்ட இரிஷி பள்ளத்தாக்குக் கல்வி மையத்தின் இயக்குநராக பணியாற்றுகிறார்.  

## வாழ்க்கை வரலாறு
உரையாற்றினார். இராதிகா ஹெர்ஸ்பெர்கர் தலைமை தாங்கினார்.]]  
இவர் உத்தரப் பிரதேசத்தில் இராதிகா ஜெயகர் என்ற பெயரில் மனோகர் ஜெயகர் மற்றும் பூபுல் செயகர் ஆகியோருக்கு 1938 இல் பிறந்தார். தொராண்டோ பல்கலைக்கழகத்தில் முனைவர் பட்டம் பெற்ற பிறகு, இரிஷி பள்ளத்தாக்கு கல்வி மையத்தில் வரலாற்றில் பயிற்றுவிப்பாளராக சேர்ந்தார். இறுதியில் அந்நிறுவனத்தின் இயக்குநரானார்.  

## வெளியீடுகள்
இராதிகா ஹெர்ஸ்பெர்கர் இந்திய பாரம்பரிய ஆய்வுகளின் ஒரு பகுதியாக *ஐந்தாம் மற்றும் ஆறாம் நூற்றாண்டின் இந்திய சிந்தனையின் வளர்ச்சியில் ஒரு கட்டுரை* என்ற புத்தகத்தை வெளியிட்டுள்ளார். *இந்தியன் ஜர்னல் ஆஃப் பிலாசபி* போன்ற பத்திரிகைகளிலும் இவர் கட்டுரைகளை வெளியிட்டுள்ளார்.  

## விருதுகள்
இலக்கியம் மற்றும் கல்வித் துறைகளில் இவர் செய்த பங்களிப்புகளுக்காக, நான்காவது மிக உயர்ந்த குடிமை விருதான பத்மசிறீ விருதை 2013 ஆம் ஆண்டில் இந்திய அரசு இவருக்கு வழங்கியது.
# கமல் இராணி வருண்



**கமல் இராணி வருண்** (*Kamal Rani Varun*)(3 மே 19582 ஆகத்து 2020) என்பவர் ஓர் இந்திய அரசியல்வாதியும் உத்தரப் பிரதேச அரசாங்கத்தில் அமைச்சராக இருந்தவரும் ஆவார். இவர் உத்தரப் பிரதேச சட்டமன்ற உறுப்பினராக இருந்தார். இவர் பதினொன்றாவது, பன்னிரண்டாவது மக்களவைகளில் உறுப்பினராகவும் இருந்துள்ளார்.  

## இளமையும் கல்வியும்
இராணி 1958 மே 3-ஆம் தேதி உத்தரப் பிரதேசத்தின் இலக்னோவில் பிறந்தார். மேலும் 1975 மே 25-ஆம் தேதி ராஷ்டிரிய சுயம்சேவாக் சங்கத்தின் தன்னார்வலரான கிஷன் லால் வருணை மணந்தார். இவர் கான்பூர் பல்கலைக்கழகத்தில் சமூகவியலில் முதுகலைப் பட்டம் பெற்றார்.  

## அரசியல்
1989ஆம் ஆண்டு, கமல் இராணி பாரதிய ஜனதா கட்சியின் வேட்பாளராக கான்பூரின் துவாரகாபுரி பகுதியிலிருந்து நகராட்சித் தேர்தலில் போட்டியிட்டு தேர்வு செய்யப்பட்டார். 1995-ஆம் ஆண்டு மீண்டும் இவர் போட்டியிட்டு வெற்றி பெற்றார். 1996-ஆம் ஆண்டு, பாஜக இவரை காடம்பூர் நாடாளுமன்றத் தொகுதியில் போட்டியிடத் தேர்ந்தெடுத்தது. இவர் வெற்றி பெற்றார். மீண்டும் 1998 இந்திய பொதுத் தேர்தலில் போட்டியிட்ட இவர் நாடாளுமன்ற உறுப்பினராகத் தேர்ந்தெடுக்கப்பட்டார். இருப்பினும், இவர் 1999-இல் பியாரே லால் சங்க்வாரிடம் 585 வாக்குகள் வித்தியாசத்தில் தோல்வியடைந்தார். நாடாளுமன்ற உறுப்பினராக இருந்த காலத்தில், தொழிலாளர், நலன்புரி, தொழில், பெண்கள் அதிகாரமளித்தல், அலுவல் மொழி மற்றும் சுற்றுலாத் துறைகள் தொடர்பான ஆலோசனைக் குழுக்களில் பணியாற்றினார். இவர் நீரிழிவு நோய், உயர் இரத்த அழுத்தம், தைராய்டு சுரப்புக் குறைவு, இரட்டை நிமோனியாவாலும் பாதிக்கப்பட்டார். இதன் காரணமாக, ஆகத்து 2, 2020-ஆம் தேதி இலக்னோவில் உள்ள சஞ்சய் காந்தி முதுகலை மருத்துவ அறிவியல் நிறுவனத்தில் இறந்தார்.
# மோகோல் சட்டமன்றத் தொகுதி


**மோகோல் சட்டமன்றத் தொகுதி ** (Mohol Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது பட்டியல் சாதி வேட்பாளருக்கு ஒதுக்கப்பட்டுள்ளது.மோகோல், சோலாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| 1952 | தவாஜி பாசிராவ் குண்ட் | இந்திய விவசாயிகள் மற்றும் தொழிலாளர் கட்சி</br> |  |
| --- | --- | --- | --- |
| 1967 | கோவிந்த் பரகுதே | இந்திய தேசிய காங்கிரசு</br> |  |
| 1972 | சகாஜிராவ் பாட்டீல் |  |  |
| 1978 | இந்திய தேசிய காங்கிரசு (இ) |  |  |
| 1980 | சந்திரகாந்த் நிம்பல்கர் | இந்திய விவசாயிகள் மற்றும் தொழிலாளர் கட்சி</br> |  |
| 1985 | சகாஜிராவ் பாட்டீல் | இந்திய தேசிய காங்கிரசு</br> |  |
| 1990 | சந்திரகாந்த் நிம்பல்கர் | இந்திய விவசாயிகள் மற்றும் தொழிலாளர் கட்சி</br> |  |
| 1995 | ராசன் பாட்டீல் | இந்திய தேசிய காங்கிரசு</br> |  |
| 1999 | தேசியவாத காங்கிரசு கட்சி</br> |  |  |
| 2004 |  |  |  |
| 2009 | இலட்சுமன் தோபலே |  |  |
| 2014 | ரமேசு கடம் |  |  |
| 2019 | யசுவந்த் மானே |  |  |
| 2024 | ராசூ கரே | தேசியவாத காங்கிரசு கட்சி</br> | } |
## தேர்தல் முடிவுகள்
### 2024
# சீமா உபாத்யாய்



**சீமா உபதாயாய்** (*Seema Upadhyay*) என்பவர் இந்திய அரசியல்வாதியும் உத்தரப் பிரதேசத்தைச் சேர்ந்த இந்திய நாடாளுமன்ற மக்களவை முன்னாள் உறுப்பினரும் ஆவார். இவர் பகுஜன் சமாஜ் கட்சியினைச் சேர்ந்தவர். சீமா 2009ஆண்டு நடைபெற்ற இந்தியப் பொதுத்தேர்தலில் , உத்தரப் பிரதேசத்தின் பத்தேபூர் சிக்ரி மக்களவைத் தொகுதியிலிருந்து பகுஜன் சமாஜ் கட்சியின் உறுப்பினராக மக்களவைக்குத் தேர்ந்தெடுக்கப்பட்டார்.
# கேத்கி தேவி சிங்



**கேத்கி தேவி சிங்** (*Ketki Devi Singh*)(பிறப்பு: சூலை 3, 1958) என்பவர் முன்னாள் இந்திய நாடாளுமன்ற உறுப்பினரும் முன்னாள் மாவட்டக் குழுத் தலைவரும் ஆவார். இவர் இந்திய மாநிலமான உத்தரப் பிரதேசத்தில் உள்ள கோண்டா மாவட்டத் தொகுதியிலிருந்து பாரதிய ஜனதா கட்சி வேட்பாளராகத் தேர்ந்தெடுக்கப்பட்டார்.  

## ஆரம்ப கால வாழ்க்கை
கேத்கி 1958-ஆம் ஆண்டு சூலை 3-ஆம் தேதி (உத்தரப் பிரதேசம்) மகாராஜ்கஞ்ச் மாவட்டத்தில் உள்ள பிரிஜ்மங்கஞ்சில் பிறந்தார். இவர் மே 11, 1980 அன்று பிரிஜ் பூஷன் சரண் சிங்கை மணந்தார். இவருக்கு மூன்று மகன்களும் ஒரு மகளும் உள்ளனர். இவர்களில் இரண்டாவது மகன் பிரதீக் பூஷன் சிங் தற்போது கோண்டா சட்டமன்றத் தொகுதியிலிருந்து இரண்டாவது முறையாகப் பாஜக கட்சி சட்டமன்ற உறுப்பினராகப் பணியாற்றி வருகிறார். இளைய மகன் கரண் பூசண் சிங் தற்போது கைசர்கஞ்ச் மக்களவைத் தொகுதியிலிருந்து பாஜக நாடாளுமன்ற உறுப்பினராகப் பணியாற்றி வருகிறார். மேலும் உத்தரப் பிரதேச மாநில மல்யுத்தச் சங்கத்தின் தற்போதைய தலைவராகவும், இந்திய மல்யுத்தக் கூட்டமைப்பின் முன்னாள் துணைத் தலைவராகவும் உள்ளார்.
# சங்கீதா ஆசாத்



**சங்கீதா ஆசாத்** (பிறப்பு 24 சூன் 1981) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் 2019 இந்திய பொதுத் தேர்தலில் உத்தரப் பிரதேசத்தின் லால்கஞ்சிலிருந்து பகுஜன் சமாஜ் கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். சங்கீதா ஆசாத் மார்ச் 18, 2024 அன்று பாஜகவில் சேர்ந்தார்.  

## தனிப்பட்ட வாழ்க்கை
ஆசாத் 24 சூன் 1981 அன்று உத்தரப் பிரதேசத்தின் ஆசம்கரில் இராம்லகான் பாசுகர் மற்றும் இந்துலதா பாசுகர் ஆகியோருக்கு மகளாகப் பிறந்தார். இவர் 2003-ஆம் ஆண்டு மும்பை பல்கலைக்கழகத்தில் இளநிலை அறிவியல் பட்டமும், 2007-ஆம் ஆண்டு வீர் பகதூர் சிங் பூர்வாஞ்சல் பல்கலைக்கழகத்தில் கல்வியியலில் இளங்கலைப் பட்டமும் பெற்றார். இவர் மே 25, 2002 அன்று ஆசாத் அரி மர்தானை மணந்தார். இவருக்கு ஒரு மகனும் இரண்டு மகள்களும் உள்ளனர். இவர் சமூக சேவை செய்யும் ஓர் ஒரு தொழிலதிபர்.
# கமலா பகுகுணா



**கமலா பகுகுணா** (Kamala Bahuguna)(30 திசம்பர் 1923 - 7 நவம்பர் 2001) என்பவர் ஓர் இந்திய அரசியல்வாதி ஆவார். இவர் 1977-ஆம் ஆண்டு உத்தரப் பிரதேசத்தின் பூல்பூர் மக்களவைத் தொகுதியிலிருந்து ஜனதா கட்சியின் சார்பில் போட்டியிட்டு இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.  

இவர் ஹேம்வதி நந்தன் பகுகுணாவின் இரண்டாவது மனைவி ஆவார். தனது கணவருடன் அலகாபாத்தில் வசித்து வந்தார். மேலும் இந்த இணையருக்கு 3 குழந்தைகள் உள்ளனர்.  

இவர்களது முதல் மகன் விஜய் பகுகுணா உத்தராகண்ட் முதல்வராக இருந்தார். இவர் அலகாபாத் உயர் நீதிமன்றம், பம்பாய் உயர் நீதிமன்றத்தின் முன்னாள் நீதிபதியாக இருந்தார். தற்போது இவர் பாரதிய ஜனதா கட்சியின் உறுப்பினராக உள்ளார். இரண்டாவது மகன் சேகர் பகுகுணா. மகள் ரீட்டா பகுகுணா ஜோசியும் அரசியலில் உள்ளார். உ.பி. காங்கிரஸ் தலைவராகவும் இருந்தார். இவர் அலகாபாத்தின் மாநகரத் தந்தையாகவும் இருந்தார். தற்போது இவர் பாரதிய ஜனதா கட்சியின் உறுப்பினராகவும், யோகி அமைச்சரவையில் முன்னாள் அமைச்சராகவும் உள்ளார்.
# கைசர் ஜகான்



**கைசர் ஜகான்** (*Kaisar Jahan*) என்பவர் ஓர் இந்திய அரசியல்வாதியும் இந்திய நாடாளுமன்றத்தின் மேனாள் உறுப்பினரும் ஆவார். இவர் 2009ஆம் ஆண்டு நடைபெற்ற இந்தியப் பொதுத் தேர்தலில் உத்தரப் பிரதேசத்தின் சீதாபூரிலிருந்து பகுஜன் சமாஜ் கட்சியின் உறுப்பினராக மக்களவைக்குத் தேர்ந்தெடுக்கப்பட்டார். பின்னர் இவர் கட்சியை விட்டு வெளியேறி 2018-ஆம் ஆண்டு இந்திய தேசிய காங்கிரசில் சேர்ந்தார்.
# ஔரங்கசீப் கல்லறை



**ஔரங்கசீப் கல்லறை** (*Tomb of Aurangzeb*), இந்தியாவை ஆண்ட முகலாயப் பேரரசர் ஔரங்கசீப்பின் கல்லறை, மகாராட்டிரம் மாநிலத்தின் சத்திரபதி சம்பாஜிநகர் மாவட்டத்தின் நிர்வாகத் தலைமையிடமான சத்திரபதி சம்பாஜி நகருக்கு வடகிழக்கே 27 கிலோ மீட்டர் தொலைவில் உள்ள குல்தாபாத் எனும் சிற்றூரில், மறைந்த சூபி அறிஞர் *சேக் ஜெயினுதீன் சிராசி* தர்கா வளாகத்தில் உள்ளது.  

## பின்னணி
தக்காண பீடபூமி பகுதியில் படைகளுடன் பாசறையில் தங்கியிருந்த முகலாயப் பேரரசர் ஔரங்கசீப் (3 நவம்பர்1618 – 3 மார்ச் 1707) உடல் நலிவு காரணமாக தனது 89வது அகவையில் இயற்கை எய்தினார். ஔரங்கசீப் எழுதிய உயிலில் தனது கல்லறையை மிகவும் எளிமையாக கட்டப்பட வேண்டும் எழுதி வைத்திருந்தார். அதன்படி அவரது உடலை, அவரது மூத்த மகன் முகமது ஆசம் ஷா தற்கால மகாராட்டிரம் மாநிலத்தின் அவுரங்காபாத் மாவட்டத்தில் உள்ள *குல்தாபாத்* எனும் சிற்றூரில், மறைந்த சூபி அறிஞர் *சேக் ஜெயினுதீன் சிராசி* தர்கா வளாகத்தில் எளிமையான முறையில் அடக்கம் செய்தார்.  
## இதனையும் காண்க
- பீபி கா மக்பாரா
# ஹசூர் சாகிப் (குருத்துவார்)



**ஹசூர் சாகிப் குருத்துவார்** (Hazur Sahib), சீக்கிய சமயத்தின் ஐந்து அரியணைகளில் ஒன்றாகும். இந்த குருத்துவாரை சீக்கியப் பேரரசர் மகாராஜா இரஞ்சித் சிங்கால் (1780–1839). 1832 மற்றும் 1837 காலக்கட்டத்தில் நிறுவப்பட்டது.  
ஹசூர் சாகிப் குருத்துவார் மகாராட்டிரம் மாநிலத்தின் நாந்தேட் மாவட்டத்தின் நிர்வாகத் தலைமையிட நகரமான நாந்தேட்டில் கோதாவரி ஆற்றின் கரையில் அமைந்துள்ளது. இந்த குருத்துவார் சீக்கியர்களின் பத்தாவது மற்றும் இறுதி குருவான குரு கோவிந்த் சிங் 1708ஆம் ஆண்டில் மறைந்த பின் எரியூட்டப்பட்ட நிறுவப்பட்டுள்ளது.  
## இதனையும் காண்க
- அகால் தக்த்
# சையதா சதாப் பாத்திமா



**சையதா சதாப் பாத்திமா** (*Saiyyada Shadab Fatima*) என்பவர் ஓர் இந்திய அரசியல்வாதியும் உத்தரப் பிரதேச மேனாள் சட்டமன்ற உறுப்பினரும் ஆவார். இவர் பகுஜன் சமாஜ் கட்சியினை சேர்ந்தவர். 2007-ஆம் ஆண்டு முதல் காஜிபூர் சதார் சட்டமன்றத் தொகுதியிலிருந்து பகுஜன் சமாஜ் கட்சியின் சின்னத்திலும், 2012-ஆம் ஆண்டு முதல் சமாஜ்வாதி கட்சி சின்னத்திற்குப் பதிலாக ஜஹூராபாத் தொகுதியிலிருந்தும் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்.
# சரோஜினி அகர்வால்


**சரோஜினி அகர்வால்** (*Sarojini Agarwal*) என்பவர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். 2017-ஆம் ஆண்டில், சரோஜினி அகர்வால் சமாஜ்வாதி கட்சியிலிருந்து விலகி பாஜகவில் இணைந்தார். உத்தரப் பிரதேச முதல்வராக யோகி ஆதித்யநாத் தேர்ந்தெடுக்கப்பட்ட பிறகு, இவர் தனது பதவியிலிருந்து விலகினார் (2024 வரை இவர் இந்த பதவியில் இருந்தார்). மார்ச் 23 அன்று நடந்த தேர்தலில், பாஜக 13 இடங்களில் 11 இடங்களை வென்றது. மீதமுள்ள இரண்டு இடங்களை சமாஜ்வாதி கட்சி மற்றும் பகுஜன் சமாஜ் கட்சிகள் வென்றன.
# பனிச்சறுக்கு ஒளிப்படவியல்


**பனிச்சறுக்கு ஒளிப்படவியல்** அல்லது **பனிச்சறுக்குதலை ஒளிப்படம் எடுத்தல்** *(Skate photography)* என்பது பனிச்சறுக்கும் சாகசத்தை ஒளிப்படம் எடுக்கும் செயலாகும். பனிச்சறுக்கு ஒளிப்படவியலில் அதன் தொடக்கத்திலிருந்தே பனிச்சறுக்குதலின் ஒருங்கிணைந்த பகுதியாகும், இது பனிச்சறுக்குதலில் நிகழ்த்தும் பனிச்சறுக்கும் தந்திரங்களை ஆவணப்படுத்தவும் பகிர்ந்து கொள்ளவும் ஒரு வழியாகப் பயன்படுத்தப்படுகிறது. செல்வாக்கு மிக்க பனிச்சறுக்கு ஒளிப்படக் கலைஞர்களில் இசுகின் பிலிப்சு, க்ளென் இ. ப்ரீட்மேன், டோபி கேம்பல், ஸ்பைக் ஜோன்ஸ், டோபின் யெல்லாண்ட் மற்றும் மைக் ஓ'மீலி ஆகியோர் அடங்குவர்.  

## வரலாறு
1965 ஆம் ஆண்டில், லைப் பத்திரிகையில் பில் எப்ரிட்ஜ் மையப் பூங்காவில் எடுத்த பனிச்சறுக்குகளின் ஒளிப்படங்களுடன் ஸ்கேட்போர்டிங் குறித்த ஒரு கட்டுரை வெளியிடப்பட்டது. சறுக்கு ஒளிப்படக் கலையின் ஆரம்ப நாட்களில், சறுக்கு பத்திரிகைகள், பத்திரிகைகள் மற்றும் முக்கிய ஊடகங்களில் எழுதப்பட்ட கட்டுரைகள் மூலம் சறுக்கு ஒளிப்படம் பரப்பப்படுவதற்கான முதன்மை வழியாக பத்திரிகைகள் இருந்தன. இணையத்தின் வருகை சறுக்கு ஒளிப்படப் பரவலில் சறுக்கு பத்திரிகைகளின் ஆதிக்கத்தை மெதுவாகக் குறைத்தது. ஒளிப்படம் மற்றும் நிகழ்படப் பகிர்வுகளை சமூக ஊடகங்களான, வலையொளி, எக்ஸ் (X) மற்றும் படவரி; கிரெயில்டாப் போன்ற சுயமாக வெளியிடப்பட்ட வலைத்தளங்களுடன் கூடுதலாக, சறுக்கு ஒளிப்படக் கலையின் நிலப்பரப்பை மாற்றியது. மார்ச் 2019 இல், டிரான்சுவேர்ல்ட் சறுக்கின் அச்சுப் பதிப்பு வெளியீட்டை நிறுத்தியது, இதனால் த்ராஷர் மீதமுள்ள மீதமுள்ள வெகுஜன சந்தை சறுக்கு பத்திரிகையாக இருந்தது. திராசர் இதழ் ஒவ்வொரு ஆண்டும் 10,000 க்கும் மேற்பட்ட சறுக்கு ஒளிப்படங்களை அச்சிட்டும் மற்றும் நிகழ்நிலையிலும் வெளியிடுகிறது.
# மால்தி சர்மா



**மால்தி சர்மா** (Malti Sharma)(30 சூன் 1930 - 1 அக்டோபர் 2018) என்பவர் ஓர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக, இந்திய நாடாளுமன்றத்தின் மேலவையில் உத்தரப் பிரதேசத்தைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார்.  

பாரதிய ஜனசங்கம்,பாஜகவின் நிறுவன உறுப்பினர்களில் சர்மாவும் ஒருவர். பாரதிய ஜனசங்கமாக இருந்தாலும் சரி, பாஜகவாக இருந்தாலும் சரி, இவர் நாட்டின் உயர்மட்ட பெண் கட்சி நிர்வாகிகளில் ஒருவராகக் கருதப்பட்டார். இவரது அர்ப்பணிப்பு காரணமாக, முன்னாள் பிரதமர் அடல் பிகாரி வாஜ்பாயியிடமிருந்து ஆன்மீக பாசத்தைப் பெற்றார்.  

## ஆரம்ப கால வாழ்க்கை
மால்தி சர்மா 1930 சூன் 30 அன்று அரியானாவின் சோனேபத்தில் பிறந்தார். இளைய மகன் அதுல் சர்மா பிறந்த பின்னர், 1961-ஆம் ஆண்டு அரசியல் அறிவியலில் முதுகலைப் பட்டம் பெற்றார்.  

## தொழில்
சர்மா 1967 முதல் 1989 வரை பாரதிய ஜனசங்கம், பாஜக சார்பில் தேர்தல்களில் போட்டியிட்டார். இவர் ஜன சங்கத்தின் நிறுவன உறுப்பினரானார். 1977-ஆம் ஆண்டு, முதல்வர் இராம்நரேசு யாதவ் அரசாங்கத்தில் முதல் சட்டமன்ற உறுப்பினர் ஆனார். இவர் கல்வி அமைச்சரானார். சில கருத்து வேறுபாடுகள் காரணமாக, பின்னர் இவர் அமைச்சரவையிலிருந்து விலகினார். இவர் நான்கு முறை பாஜக மாவட்டத் தலைவராக இருந்தார். இவர் பாஜகவின் மகளிர் முன்னணியின் மாநிலத் தலைவராகப் பணியாற்றினார். சர்மா நான்கரை தசாப்தங்களாக பாஜக மத்திய செயற்குழுவில் தீவிரமாக இருந்தார். இவர் துணைத் தலைவராகவும் தேசிய துணைத் தலைவராகவும் பணியாற்றினார்.  

1994ஆம் ஆண்டு இவரை ராஜ்யசபா உறுப்பினராக நியமித்து கட்சி கௌரவித்தது.  

சரதவால் தொகுதியிலிருந்து, இவர் இரந்தீர் சிங்கிற்கு இரண்டு முறை வாய்ப்பு பெற்றார். பாஜக வெற்றி பெற்றது.  

### வளர்ச்சி சாதனைகள்

- சகாவி ரயில்வே மேம்பாலம்
- நகரத்தில் உள்ள மத்தியப் பள்ளி
- தே. நெ-58 ஐ தேசிய பாதையாக மாற்றுதல்
- தொடருந்து நிலையத்தில் முன்பதிவு நேரம் தொடங்குகிறது.

### சிறைச்சாலை
1975ஆம் ஆண்டு அவசரநிலையின் போது, இவர் நைனி மத்திய சிறையில் 19 மாதங்கள் கழித்தார்.  

## தனிப்பட்ட வாழ்க்கை மற்றும் இறப்பு
சர்மா பாசுசார் பகுதியில் உள்ள பாடினா கலான் என்ற கிராமத்தில் வசிக்கும் பிரம்மானந்த் சர்மாவை மணந்தார். இவர் டிஏவி கல்லூரியில் பேராசிரியராக இருந்தார். 30க்கும் மேற்பட்ட புத்தகங்களை எழுதினார்.  

மால்தி சர்மா முசாபர்நகரில் அக்டோபர் 1, 2018 அன்று தனது 88 வயதில் இறந்தார்.
# வடக்கு சுலாவெசி


**வடக்கு சுலாவெசி** (ஆங்கிலம்: *North Sulawesi*; இந்தோனேசியம்: *Sulawesi Utara*) என்பது இந்தோனேசியா, சுலாவெசி தீவில் உள்ள ஒரு மாநிலம் ஆகும். இதன் தலைநகரம் மனாடோ. இந்த நகரம், வடக்கு சுலாவெசி மாநிலத்தில் அதிக மக்கள் தொகை கொண்ட நகரமாகவும் விளங்குகிறது.  

இந்த மாநிலம், பிலிப்பீன்சு தெற்கிலும்; மலேசியா, சபா மாநிலத்தின் தென்கிழக்கிலும்; சுலாவெசி தீவின் மினகாசா தீபகற்பத்தில் அமைந்துள்ளது. ஆனாலும் இந்த மாநிலம், மினகாசா தீபகற்பத்திற்கும் தெற்கு பிலிப்பீன்சுக்கும் இடையில் அமைந்துள்ள பல்வேறு சிறிய தீவுக் கூட்டங்களையும் உள்ளடக்கியது.  

பிலிப்பீன்சு மாநிலமான டாவோ ஆக்சிடெண்டல் மற்றும் சொக்ஸ்சர்ஜென் பகுதிகளையும், கிழக்கே மலுக்கு கடலையும், மேற்கே கோருந்தாலோ. சுலாவெசி கடலையும், தென்மேற்கே டோமினி வளைகுடாவையும் எல்லைகளாகக் கொண்டுள்ளது.  

## புவியியல்

வடக்கு சுலாவெசி மாநிலம் சுலாவெசி தீவின் வடக்குப் பகுதியில் அமைந்துள்ளது. புவி நிலை, புவி உத்திசார் நிலை, மற்றும் புவிசார் அரசியல் நன்மைகளைக் கொண்டுள்ள இந்தோனேசியாவின் மூன்று மாநிலங்களில் இந்த மாநிலமும் ஒன்றாகும். இது பசிபிக் விளிம்பில் அமைந்துள்ளது.  

வடக்கு சுலாவெசியின் பெரும்பகுதி மலைப்பாங்கானது. மேலும் பல செயல்நிலை எரிமலைகளைக் கொண்டுள்ளது. சோபுடான் மலை; மற்றும் மினாகாசா தீபகற்பத்தில் 6,634 அடி (2,022 மீட்டர்) உயரத்தில் உள்ள கிளாபாட் மலைகளைக் குறிப்பிடலாம். கடலோர தாழ்நிலங்கள் குறுகியவையாக உளளன. இருப்பினும் அங்குள்ள மண் வளமானது. வேளாண்மைக்கு சிறந்த மண்வளத்தைக் கொண்டுள்ளது.  

மேலும் கடற்கரையில் பவளப்பாறைகள் உள்ளன. மிலாங்கோ ஆறு மற்றும் மார்சா ஆறு உட்பட பல வேகமாகப் பாயும் ஆறுகளால் மேட்டு நிலங்களுக்கு நீர்ப்பாசனம் கிடைக்கின்றது.  
|value2=31.84|value1=62.91  
|label7=நாட்டுப்புற மதம்  
|label6=கன்பூசியம்  
|label5=பௌத்தம்  
|label4=இந்து சமயம்  
|label3=கத்தோலிக்க திருச்சபை  
|label2=இசுலாம்  
|label1=சீர்திருத்தத் திருச்சபை|color7=Black}}  
வடக்கு சுலாவெசியின் மக்கள்தொகையில் மூன்றில் இரண்டு பங்கு மக்கள் கிறிஸ்தவ மதத்தைப் பின்பற்றுகிறார்கள். அதே நேரத்தில் கிட்டத்தட்ட மூன்றில் ஒரு பங்கு பேர் இசுலாத்தைப் பின்பற்றுகிறார்கள்; சிறிய எண்ணிக்கையிலானவர்கள் இந்து சமயம் அல்லது பிற நம்பிக்கைகளைப் பின்பற்றுகிறார்கள்.  

வடக்கு சுலாவெசியின் தீவுகள் மற்றும் மினாகாசாவின் மாவட்டம்; மற்றும் வடக்கு சுலாவெசியின் நகரங்களில் கிறிஸ்தவம் பிரதான மதமாக உள்ளது. அதே வேளையில் போலாங் மோங்கோண்டோ மாவட்டம்; மற்றும் நகரங்களில் இசுலாம் மிகப்பெரிய மதமாகும்.  

## காலநிலை

காலநிலையைப் பொறுத்தவரை, கோருந்தாலோ மாநிலத்தைப் போலவே வடக்கு சுலாவெசி மாநிலத்திற்கும் காலநிலை உள்ளது. வடக்கு சுலாவெசி மாநிலம் பூமத்திய ரேகைக்கு அருகில் அமைந்திருப்பதால், அதிகமான வெப்ப காலநிலையைக் கொண்டுள்ளது. குறைந்தபட்ச வெப்பநிலை செப்டம்பரில் 22°C ஆகும். அதிகபட்ச வெப்பநிலை அக்டோபரில் 33°C வெப்பநிலையுடன் காணப்படுகிறது. 2013-ஆம் ஆண்டில் சராசரி வெப்பநிலை 26°C முதல் 27°C வரை இருந்தது.  

வடக்கு சுலாவெசி மாநிலத்தில் ஒப்பீட்டளவில் அதிக ஈரப்பதம் உள்ளது. 2013-இல் சராசரி ஈரப்பதம் 86.5% விழுக்காட்டை எட்டியது. மே மாதத்தில் அதிகபட்ச மழைப்பொழிவு உள்ளது. அதாவது 307.9 மிமீ; ஆனால் அதிக மழை நாட்கள் சூலை மற்றும் திசம்பர் மாதங்களில் ஆகும்; அதாவது 24 நாட்கள்.  

## காட்சியகம்
# அனந்தபூர் சாகிப் குருத்துவார்



**அனந்த்பூர் சாஹிப் கேஷ்கர் சாகிப் குருத்துவார்** (*Takht Kesgarh Sahib*) சீக்கியர்களின் ஐந்து அகால் தக்த்துகளில் (அரியணை) ஒன்றாகும். இந்த குருத்துவார் இந்தியாவின் பஞ்சாப் மாநிலத்தின் ரூப்நகர் மாவட்டத்தில் உள்ள அனந்த்பூர் சாஹிப் நகரத்திற்கு வடக்கே 40 கிலோ மீட்டர் தொலைவிலும், சண்டிகரிலிருந்து 78 கிலோ மீட்டர் தொலைவிலும் உள்ளது. முகலாயப் பேரரசு ஆட்சியின் போது, இந்த குருத்துவார் சீக்கிய சமயத்தின் பத்தாவது மற்றும் இறுதி குருவான குரு கோவிந்த் சிங்கால் சீக்கியர்களின் பாதுகாப்பு அரணாக நிறுவப்பட்டது. அனந்த்பூர் சாஹிப் நகரத்தில் குரு கோவிந்த் சிங் 25 ஆண்டுகள் வாழ்ந்தார்.  
## படக்காட்சிகள்
# சாயா மோர்

**சாயா மோர்** (*Chaya More*) என்பவர் இந்தியாவின் மத்தியப் பிரதேச மாநிலத்தைச் சேர்ந்த ஓர் அரசியல்வாதி ஆவார். 1977-ஆம் ஆண்டு இவர் பிறந்தார். காண்டுவா மாவட்டத்தில் உள்ள பழங்குடி சமூகத்தினருக்கு ஒதுக்கப்பட்ட பாந்தனா சட்டமன்றத் தொகுதியிலிருந்து பாரதிய சனதா கட்சியின் உறுப்பினராகப் போட்டியிட்டு மத்தியப் பிரதேசத்தின் சட்டமன்ற உறுப்பினராக பணியாற்றினார். 2023-ஆம் ஆண்டு நடைபெற்ற மத்தியப் பிரதேச சட்டமன்றத் தேர்தலில் வெற்றி பெற்றார்.  

## ஆரம்பகால வாழ்க்கை
சாயா மோர் காண்டுவா மாவட்டத்தின் பிகாங்கான் கிராமத்தில் ஒரு விவசாயக் குடும்பத்தைச் சேர்ந்தவராவார். கோவிந்த் மோர் என்பவரை இவர் திருமணம் செய்து கொண்டார். போபால் போச்சு திறந்தவெளி பல்கலைக்கழகத்தில் 2017-ஆம் ஆண்டில் கலைப் பட்டப்படிப்பை முடித்தார். முன்னதாக, இவர் போபாலில் உள்ள மத்தியப் பிரதேச மாநில திறந்தவெளிப் பள்ளியில் பனிரெண்டாம் வகுப்பு படித்தார். முன்னதாக, 2018-ஆம் ஆண்டு நடைபெற்ற மத்தியப் பிரதேச சட்டமன்றத் தேர்தலில் பாந்தனா தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு பாரதீய சனதா கட்சியின் வேட்பாளர் இராம் டாங்கோரிடம் 23,750 வாக்குகள் வித்தியாசத்தில் தோல்வியடைந்தார்.
# பாட்னா சாகிப் குருத்துவார்



**பாட்னா சாகிப் குருத்துவார்** (*Takht Sri Patna Sahib*) சீக்கியர்களின் ஐந்து அரியணைகளில் ஒன்றாகும். இது பீகார் மாநிலத்தின் தலைநகரான பாட்னாவில் உள்ளது. பாட்னா நகரத்தில் பிறந்த குரு கோவிந்த் சிங் நினைவாக சீக்கியப் பேரரசர் இரஞ்சித் சிங் ஆட்சிக் காலததின் போது, 19ஆம் நூற்றாண்டில் பாட்னா சாகிப் குருத்துவார் நிறுவப்பட்டது.1934ஆம் ஆண்டின் ஏற்பட்ட நிலநடுக்கம் காரணமாக தேசமடைந்த இந்த குருத்துவாரை மீண்டும் 1948 மற்றும் 1957ஆம் ஆண்டுகளில் ரூபாய் 20 இலட்சம் செலவில் மறுசீரமைத்து கட்டப்பட்டது.  
## சீக்கியர்களின் பிற நான்கு தக்த்துகள் (அரியணைகள்)
1. ஹர்மந்திர் சாஹிப் குருத்துவார், அகால் தக்த் - அமிர்தசரஸ் (பொற்கோயில்), பஞ்சாப்
1. அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
1. ஹசூர் சாகிப் குருத்துவார், நான்தேட், மகாராட்டிரம்
# வெலோகணைட்டு



**வெலோகணைட்டு** (*Weloganite*) என்பது Na<sub>2</sub>(Sr,Ca)<sub>3</sub>Zr(CO<sub>3</sub>)<sub>6</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய கார்பனேட்டு கனிமமான இது 1967 ஆம் ஆண்டு கனேடிய அரசாங்க கனிமவியலாளர் ஆன் பி. சபீனாவால் கண்டுபிடிக்கப்பட்டது. கனேடிய புவியியலாளர் சர் வில்லியம் எட்மண்ட்டு லோகனின் (1798–1875) நினைவாக வெலோகணைட்டு எனப் பெயரிடப்பட்டது. முதன்முதலில் கனடாவின் கியூபெக்கிலுள்ள மாண்ட்ரீலில் உள்ள பிராங்கன் சுரங்கத்தில் கண்டுபிடிக்கப்பட்டது. மேலும் உலகளவில் ஒரு சில இடங்களில் மட்டுமே காணப்படுவதாகவும் பதிவாகியுள்ளது.  

பன்னாட்டு கனிமவியல் சங்கம் வெலோகணைட்டு கனிமத்தை Wlg என்ற குறியீட்டால் அடையாளப்படுத்துகிறது.  

## பண்புகள்
வெலோகனைட்டு கனிமம் பொதுவாக வெள்ளை, எலுமிச்சை மஞ்சள் அல்லது அரக்குப் பிசின் நிறத்தில் இருக்கும், மேலும் ஒளி ஊடுருவக்கூடியதாகவும் இருக்கும். முச்சாய்வு அமைப்பில் இது படிகமாகும். இரட்டை காரணமாக போலி-அறுகோண படிக வடிவங்களைக் காட்டுகிறது. படிகங்களின் அகலம் பொதுவாக நீளத்திற்கு கீழே அலை அலையாகி, நடுவில் விரிவடையும் அல்லது இறுதியில் விரிவடையும் படிகங்களை உருவாக்குகிறது. படிகங்கள் ஒளியால் பாதிக்கப்படுகின்றன மற்றும் காலப்போக்கில் ஒரு வெள்ளை மாற்ற பூச்சு உருவாகலாம். வெலோகனைட்டு கனிமத்தை இயந்திரத்தனமாக அழுத்தும்போது, ​​உடைக்கும்போது அல்லது தேய்க்கும்போது நீல ஒளியை உருவாக்குகிறது.  

## தோற்றம்
வெலோகணைட்டு கனிமம் கனடாவின் கியூபெக்கிலுள்ள மாண்ட்ரீலில் உள்ள ஃபிராங்கன் சுரங்கத்தில் உள்ள ஒரு பற்றவைக்கப்பட்ட கார்பனடைட்டு படிவில் காணப்படுகிறது. அங்குதான் இக்கனிமம் முதன்முதலில் கண்டுபிடிக்கப்பட்டது. இது மோண்டு செயிண்டு-இலாயர் மாவட்டத்திலும் காணப்படுகிறது. சுட்ரோண்டியணைட்டு, தாசோணைட்டு மற்றும் கால்சைட்டு ஆகிய கனிமங்களுடன் தொடர்பு கொண்டுள்ளது. தென்னாப்பிரிக்காவின் மேற்கு புசுவெல்ட்டு அனல்பாறை வளாகத்திலுள்ள பிலான்சுபெர்க்கு வளாகத்திலிருந்தும் கிடைப்பதாகப் பதிவாகியுள்ளது.
# ஆண்டர்சோணைட்டு



**ஆண்டர்சோணைட்டு** (*Andersonite*) என்பது Na<sub>2</sub>Ca(UO<sub>2</sub>)(CO<sub>3</sub>)<sub>3</sub>·6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய சோடியம் கால்சியம் யுரேனைல் கார்பனேட்டு கனிமம் என்று வகைப்படுத்தப்படுகிறது. ஓர் அரிய யுரேனியம் கார்பனேட்டு கனிமமான இது 1948 ஆம் ஆண்டில் கண்டுபிடிக்கப்பட்டு விவரிக்கப்பட்டது. இந்த கனிம இனத்தை முதன்முதலில் விவரித்த அமெரிக்க புவியியல் ஆய்வாளர் சார்லசு ஆல்ஃபிரட்டு ஆண்டர்சனின் (1902–1990) நினைவாக ஆண்டர்சோணைட்டு எனப் பெயரிடப்பட்டது. மணற்கல்லுடன் சேர்ந்திருக்கும் யுரேனியம் படிவுகளில் காணப்படுகிறது. அதிக கண்ணாடியாலானது முதல் முத்து போன்ற பளபளப்பையும் ஒளிரும் தன்மையையும் கொண்டுள்ளது. ஆண்டர்சோணைட்டு மாதிரிகள் பொதுவாக புற ஊதா ஒளியில் பிரகாசமான எலுமிச்சை மஞ்சள் நிறத்தில் (அல்லது படிவைப் பொறுத்து நீல நிற குறிப்புகளுடன் பச்சை) ஒளிரும். பொதுவாக 90 பாகைக்கு அருகில் கோணங்களைக் கொண்ட ஒளி ஊடுருவக்கூடிய சிறிய சாய்சதுரப் பிழம்புரு படிகங்களாகக் காணப்படுகிறது, இருப்பினும் இதன் படிக அமைப்பு பெயரளவில் முக்கோணமானது. மோவின் கடினத்தன்மை அளவு 2.5 ஆகவும் சராசரி ஒப்படர்த்தி அளவு 2.8 ஆகவும் கணக்கிடப்பட்டுள்ளது.  

பன்னாட்டு கனிமவியல் சங்கம் ஆண்டர்சோணைட்டு கனிமத்தை Anr என்ற குறியீட்டால் அடையாளப்படுத்துகிறது.  

யுரேனியம் தாங்கும் பல்லுலோகத் தாது படிவுகளின் ஆக்சிசனேற்ற மண்டலத்தில் இக்கனிமம் தோன்றுகிறது. யுரேனியம் சுரங்கங்களின் சுவர்கள் மற்றும் மரக்கட்டைகளில் மேலோட்டமாக தூள் பூத்தலாகவும் இது தோன்றுகிறது. இந்த தாது நீரில் கரையக்கூடியது என்பதால், மாதிரிகள் வறண்ட நிலையில் சேமிக்கப்பட வேண்டும். இது சுரோக்கிங்கரைட்டு, பேலியைட்டு, சிவார்சைட்டுகள், போல்ட்வுடைட்டு, லைபிகைட்டு மற்றும் ஜிப்சம் ஆகியவற்றுடன் சேர்ந்து காணப்படுகிறது.  

முதன்முதலில் 1948 ஆம் ஆண்டு அரிசோனாவின் இயவாபாய் மாகாணத்தில் உள்ள யுரேகா மாவட்டத்தின் பாக்தாத்து அருகே உள்ள இல்சைடு சுரங்கத்தில் கண்டுபிடிக்கப்பட்டு விவரிக்கப்பட்டது.
# இலியோசிலார்டைட்டு



**இலியோசிலார்டைட்டு** (*Leószilárdite*) என்பது Na<sub>6</sub>Mg(UO<sub>2</sub>)<sub>2</sub>(CO<sub>3</sub>)<sub>6</sub>·6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்காவின் உட்டாவில் உள்ள மார்கி சுரங்கத்தில் நோட்ரே டேம் பல்கலைக்கழகத்தின் டிராவிசு ஓல்ட்சு மற்றும் அவரது சகாக்களால் கண்டுபிடிக்கப்பட்டது.  

பன்னாட்டு கனிமவியல் சங்கம் இலியோசிலார்டைட் கனிமத்தை Lsz என்ற குறியீட்டால் அடையாளப்படுத்துகிறது.  

அங்கேரிய நாட்டைச் சேர்ந்த இயற்பியலாளரும் கண்டுபிடிப்பாளருமான இலியோசிலார்ட்டின் நினைவாக கனிமத்திற்கு இலியோசிலார்டைட்டு எனப் பெயரிடப்பட்டது. இலியோசிலார்டைட்டு என்பது இயற்கையாகவே தோன்றும் முதல் சோடியம் மற்றும் மக்னீசியம் கொண்ட யுரேனைல் கார்பனேட்டு ஆகும். இக்கனிமம் அரிதானதும் நீரில் கரையக்கூடியதுமாகும். மேலும் இக்கனிமம் பண்டைய கார்பன் நிறைந்த பொருட்களின் மடிப்புகளில் கண்டுபிடிக்கப்பட்டது. நிலத்தடி நீர் யுரேனைட்டு தாதுவுடன் வினைபுரிந்து இலியோசிலார்டைட்டு மற்றும் பிற கனிமங்களை உருவாக்கியது.  

## கிடைக்குமிடம்
அமெரிக்காவிலுள்ள உட்டா மாநிலத்தின் சான் இயூவான் மாகாணம், வெள்ளை கேன்யன் மாவட்டம், ரெட் கேன்யன் நகரத்திலுள்ள மார்க்கி சுரங்கத்தில் கிடைக்கிறது.
# முதுமல்


**முதுமல்** (*Mudumal*) என்பது இந்தியாவின் தெலங்காணா மாநிலத்தின் நாராயண்பேட்டை மாவட்டத்தில் அமைந்துள்ள ஒரு சிற்றூர் ஆகும். இது கிருஷ்ணா ஆற்றங்கரையில் அமைந்துள்ளது.  

## சிறப்புகள்
இந்தச் சிற்றூரின் கிராமத்தின் தென்மேற்கில் வரலாற்று காலத்துக்கு முந்தையதான பெருங்கற்கால குத்துகற்கள் அமைந்துள்ளன. 1200 இக்கும் மேற்பட்ட எண்ணிக்கையில் இவை உள்ளன. இந்த இடமானது யுனெசுகோவின் உலகப் பாரம்பரியக் களத்தின் உத்தேச பட்டியலில் 2025ஆம் ஆண்டு இடம்பெற்றுள்ளது.  

## மக்கள்வகைப்பாடு
2011 மக்கள் தொகை கணக்கெடுப்பின்படி, இந்த கிராமத்தில் 537 வீடுகளும், 2890 மக்களும் வசிக்கின்றனர்.
# சகுந்தலா தேவி (உத்தரப் பிரதேசம்)



**சகுந்தலா தேவி** (*Sakuntla Devi*) என்பவர் இந்தியாவில் உத்தரப் பிரதேசத்தைச் சேர்ந்த ஓர் அரசியல்வாதி ஆவார். இவர் 2012 முதல் 2017 வரை சமாஜ்வாதி கட்சியினைப் பிரதிநிதித்துவப்படுத்தி ஷாஜகான்பூர் மாவட்டத்தில் உள்ள போவாயன் சட்டமன்றத் தொகுதியிலிருந்து உத்தரப் பிரதேசத்தின் பதினாறாவது சட்டமன்ற உறுப்பினராக பதவிவகித்தார்.  

## வாழ்க்கை
சகுந்தலா தேவி ஷாஜகான்பூரில் தீனாநாத்தின் மகனாகப் பிறந்தார். இவர் சத்ரிபதி சிவாஜி இடை ஜோகி தேர் கல்லூரியில் பயின்றார். இவர் 1987-இல் மித்லேசு குமாரை மணந்தார். இவர்களுக்கு இரண்டு மகன்களும் ஒரு மகளும் உள்ளனர்.  

## அரசியல்
சகுந்தலா தேவி ஒரு முறை சட்டமன்ற உறுப்பினராக இருந்துள்ளார். இவர் போவயன் சட்டமன்றத் தொகுதியின் சட்டமன்ற உறுப்பினராகச் சமாஜ்வாதி கட்சியின் சார்பில் 2012 முதல் 2017 வரை பதவிவகித்தார்.  

## பதவிகள்
| 01 | 2012 | 2017 | உறுப்பினர், 16ஆவது சட்டமன்றம் |
| --- | --- | --- | --- |
# பீம்லா சிங் சோலங்கி


**பீம்லா சிங் சோலங்கி** (*Bimla Singh Solanki*) என்பவர் இந்திய அரசியல்வாதி ஆவார். இவர் 16ஆவது, 17ஆவது உத்தரப் பிரதேச சட்டமன்ற உறுப்பினராக பணியாற்றினார். இவர் உத்தரப் பிரதேசத்தின் சிகந்திரபாத் சட்டமன்றத் தொகுதியைப் பிரதிநிதித்தினார். பீம்லா பாரதிய ஜனதா கட்சி அரசியல் கட்சியின் உறுப்பினராக உள்ளார்.  

## இளமை
பீம்லா சிங் சோலங்கி பரிதாபாத் மாவட்டத்தில் ஒரு இராஜபுத்திர குடும்பத்தில் பிறந்தார். இவர் மகரிசி தயானந்த் பல்கலைக்கழகத்தில் இளங்கலைப் படிப்பில் சேர்ந்தார். ஆனால் தனது கல்வியை முடிக்கவில்லை. இவர் பன்னிரண்டாம் வகுப்பு வரை கல்வி படித்திருக்கிறார்.  

## அரசியல் வாழ்க்கை
பீம்லா சிங் சோலங்கி இரண்டு முறை சட்டமன்ற உறுப்பினராக இருந்துள்ளார். இவர் சிகந்திரபாத் சட்டமன்றத் தொகுதியைப் பிரதிநிதித்துவப்படுத்தினார்.  

## வகித்தப் பதவிகள்
| 01 | 2012 | மார்ச்-2017 | உறுப்பினர், 16ஆவது சட்டமன்றம் |
| --- | --- | --- | --- |
| 02 | மார்ச்-2017 | மார்ச்-2022 | 17ஆவது சட்டமன்றம் |
# பிரதிபா சுக்லா


**பிரதிபா சுக்லா** (*Pratibha Shukla*) என்பவர் இந்திய அரசியல்வாதியும் உத்தரப் பிரதேசச் சட்டமன்ற மேனாள் உறுப்பினரும் ஆவார்.  

## தனிப்பட்ட வாழ்க்கை
பிரதிபா உத்தரப் பிரதேசத்தில் கான்பூரின் பில்ஹூர் வட்டத்தில் இராதன் கிராமத்தில் பிறந்தார்.  

## கல்வி
பிரதிபா 1980-இல் கான்பூர் சி. எசு. ஜெ. எம். பல்கலைக்கழகத்தில் முதுகலைப் பட்டம் பெற்றார்.  

## அரசியல் வாழ்க்கை
ஆரம்பத்தில் பிரதிபா சமூக சேவையாளராக பொதுவில் பணியாற்றினார். மேலும் 2006-இல் பகுஜன் சமாஜ்வாதி கட்சியில் சேர்ந்தார்.  

- 2007: சௌபேபூர் சட்டமன்றத் தொகுதியிலிருந்து பகுஜன் சமாஜ் கட்சி வேட்பாளராகப் போட்டியிட்டு உத்தரப் பிரதேசச் சட்டமன்ற உறுப்பினராகத் தேர்ந்தெடுக்கப்பட்டார்.
- 2017: பாரதிய ஜனதா கட்சி வேட்பாளராக அக்பர்பூர்-ரனியா சட்டமன்றத் தொகுதியிலிருந்து உத்தரப் பிரதேசத்தின் சட்டமன்ற உறுப்பினராகத் தேர்ந்தெடுக்கப்பட்டார். இந்தத் தேர்தலில் இவர் 87,430 வாக்குகளைப் பெற்றார்.
- 2022: அக்பர்பூர் ரனியா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டு, மகளிர் குழந்தைகள் நலத் துறையின் இணை அமைச்சராகப் பதவியேற்றார்.
# அனிதா சிங் ராஜ்புத்



**அனிதா சிங் ராஜ்புத்** (*Anita Singh Rajput*) என்பவர் உத்தரப் பிரதேசத்தைச் சேர்ந்த ஓர் இந்திய அரசியல்வாதியும் மேனாள் சட்டமன்ற உறுப்பினரும் ஆவார்.  

## கல்வி
அனிதா சிங் 1999-ஆம் ஆண்டு பந்த் நகரில் உள்ள ஜிபி பந்த் பல்கலைக்கழகத்தில் விவசாயத்தில் முனைவர் பட்டம் பெற்றார்.  

## அரசியல் வாழ்க்கை
ஆரம்பத்தில் அனிதா சிங் பொதுவில் அடிப்படை தொழிலாளியாக இருந்தார். 2017ஆம் ஆண்டில், பாரதிய ஜனதா கட்சி வேட்பாளராக தேபாய் சட்டமன்றத் தொகுதியிலிருந்து உத்தரப் பிரதேசச் சட்டமன்ற உறுப்பினராகத் தேர்ந்தெடுக்கப்பட்டார். இந்தத் தேர்தலில் இவர் 1,11,807 வாக்குகளைப் பெற்றார்.
# மனிசா அனுராகி



**மனிசா அனுராகி** (*Manisha Anuragi*) என்பவர் ஓர் இந்திய அரசியல்வாதியும் மேனாள் சட்டமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். மனிசா உத்தரப் பிரதேசத்தின் இரத் சட்டமன்றத் தொகுதியைப் பிரதிநிதித்துவப்படுத்துகிறார். இவர் 2012-ஆம் ஆண்டு நடைபெற்ற தேர்தலில் சுயேச்சையாகப் போட்டியிட்டு வெற்றி பெற்றார்.  

## ஆரம்ப கால வாழ்க்கை
மனிசா புந்தல்கந்த் பல்கலைக்கழகத்தில் பட்டம் பெற்றவர். இவர் ஆய்வு நிறைஞர் பட்டத்தினை முதுநிலை அறிவியல் கல்வியினை முடித்த பிறகு பெற்றார். மேலும் இவர் முனைவர் பட்டம் பெற்ற பிறகு பேராசிரியராக வேண்டும் என்று திட்டமிட்டார். 2010-இல் அதற்குத் தயாராகி வந்தபோது, அவர் தனது குடும்பத்தினரின் விருப்பப்படி லெக்ராம் அனுராகியை மணந்தார். லெக்ராம் வனத்துறையில் பணியாளராக நியமிக்கப்பட்டார்.